Цікава, што ў сітуацыі, якая ўзнікла сёння, прадстаўнікі ФПБ не ўстрымліваюцца ад адкрытай палемікі з арганізацыямі сваіх “братоў па класу. На прадпрыемствах яны цалкам свядома атаясамліваюць сябе з адміністрацыяй. Менавіта адміністрацыі прымаюць выклік канкурэнтаў ФПБ. Улюбёным з’яўляецца метад калектыўнай адказнасці. Прыкладам, адміністратыўныя рэпрэсіі прымяняюцца не толькі супраць канкрэтных асоб, актывістаў і людзей, салідарных з імі, а супраць брыгад, змен, участкаў. Дарэчы, такімі метадамі вельмі ахвотна карыстаюцца ў арміі, у месцах зняволення. Як бачым, ужо і на прадпрыемствах адміністрацыя пачынае разглядаць “кругавую паруку як вельмі важны інструмент кіравання працоўнымі калектывамі.